**Pápadereske Község Önkormányzat Képviselő-testületének ??/2017.(VIII.??.) önkormányzati rendelet-tervezete az Önkormányzat Szervezeti és Működési Szabályzatáról szóló 8/2013.(VI.28.) önkormányzati rendelete módosításáról**

Pápadereske Község Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:

1. § Pápadereske Község Önkormányzat Képviselő-testületének az Önkormányzat Szervezeti és Működési Szabályzatáról szóló 8/2013.(VI.28.) önkormányzati rendeletének (a továbbiakban: rendelet) 46. §-a előtti 24. alcíme és 46. §-a helyébe a következő rendelkezés lép:

**„ 24. Helyi népszavazás**

46. § (1) A helyi népszavazás lebonyolításának eljárási szabályai tekintetében a választási eljárásról, valamint a Magyarország helyi önkormányzatairól szóló törvény rendelkezéseit kell alkalmazni.

(2) A képviselő-testület köteles kitűzni a népszavazást, ha azt a választópolgárok 15 %-a kezdeményezte.”

2. § Ez a rendelet a kihirdetését követő napon lép hatályba.

Németh Tibor Kovács Erika

polgármester jegyző

A rendelet kihirdetve: 2017. ???

Nyárád, 2017. ???

Kovács Erika

jegyző

**Indokolás és előzetes hatásvizsgálat az Önkormányzat Szervezeti és Működési Szabályzatáról szóló 9/2013.(VI.28.) önkormányzati rendelet módosításához**

ÁL TALÁNOS INDOKOLÁS

Az önkormányzat a szervezeti és működési szabályzat 46. §-ában rendelkezett a helyi népszavazás kezdeményezésére jogosultak számáról, valamint a népi kezdeményezés szabályairól. Tekintettel arra, hogy a népi kezdeményezés már nem létező jogintézmény, így a szabályzatból az erre vonatkozó rendelkezéseket törölni szükséges, a rendelet 46. §-ának módosításával.

RÉSZLETES IN D O K O L Á S

1. § A helyi népszavazás kezdeményezésére jogosultak számáról és a lebonyolításra vonatkozó jogszabályi hivatkozásról rendelkezik.

2. §. A hatályba léptető rendelkezést tartalmazza.

**Előzetes hatásvizsgálat**

1. A tervezett jogszabály társadalmi, gazdasági, költségvetési hatása:

Nincs, mivel a szabályozása azonos a korábban hatályos rendelettel.

2. Környezeti és egészségi következményei:

Környezeti és egészségi következményei nincsenek a jogszabálynak.

3. Adminisztratív terheket befolyásoló hatások:

A rendeletben foglaltak végrehajtásának az adminisztratív terheket befolyásoló hatása nincs.

4. A jogszabály megalkotásának szükségessége, a jogalkotás elmaradásának várható következményei: A rendelet már nem létező jogintézményre vonatkozóan tartalmaz szabályozást, ami jogszabálysértő és törvényességi észrevétellel jár.

5. A jogszabály alkalmazásához szükséges személyi, szervezeti, tárgyi és pénzügyi

feltételek: A jogszabály alkalmazásához szükséges személyi, tárgyi, szervezeti és pénzügyi feltételek a Hivatalnál rendelkezésre állnak.

Nyárád 2017. augusztus 14.

Kovács Erika

jegyző